Христо Радевски
Хитрата котка и умната мишка

chitanka.info

Бе намислила хитрата котка

да измами преумната мишка.

И я вика тя нежно и кротко:

— Я послушай, сестрице ле, мишка!

Аз предлагам ти гозба владишка.

На три крачки е само от прага,

ти излез и вземи я веднага!

Ала без да отваря вратата,

отговаря й мишката:

                        — Знам,

че храната е много богата!

Но опасен е пътя дотам!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.